100. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 445 της 5/7 Οκτ. 1993 (ΦΕΚ Α΄ 185) Σύσταση κλάδων και θέσεων προσωπικού για την κάλυψη αναγκών των Συμβουλευτικών Σταθμών Νέων (Σ.Σ.Ν.) των Διευθύνσεων Δευτεροβάθμιας Εκπαίδευσης του Υπουργείου Εθνικής Παιδείας και Θρησκευμάτων Έχοντας υπόψη: 1.Τις διατάξεις των παρ. 1 και 2 του άρθρ. 2 του Νόμ. 1894/1990 «Για την Ακαδημία Αθηνών και άλλες εκπαιδευτικές διατάξεις» (ΦΕΚ 110/Α΄). 2.Την αριθ. Υ . 2009/20.5.1993 (ΦΕΚ 365 Β΄/93) κοινή απόφαση του Πρωθυπουργού και Υπουργού Οικονομικών για ανάθεση αρμοδιοτήτων στους Υφυπουργούς Οικονομικών. 3.Το γεγονός ότι από τις διατάξεις αυτού του δ/γματος προκαλείται δαπάνη σε βάρος του προϋπολογισμού του Υπουργείου Εθνικής Παιδείας και Θρησκευμάτων δραχμ. 68.000.000 περίπου. Για κάθε ένα δε από τα επόμενα οικονομικά έτη δραχμ. 113.000.000 περίπου. Οι ανωτέρω δαπάνες που αφορούν το τρέχον οικονομικό έτος θα αντιμετωπισθούν από τον ειδικό φορέα 19-610 ΚΑΕ 5214 και 19-610 ΚΑΕ 262. Για τα επόμενα δε έτη η δαπάνη θα καλυφθεί με τις αναγραφόμενες σχετικές πιστώσεις στον προϋπολογισμό αυτού από τους ανωτέρω ΚΑΕ. 4.Την αριθ. Γ2/806/12.2.1993 (ΦΕΚ 134/τ.Β΄/ 5.3.93) κοινή απόφαση των Υπουργών Εθνικής Παιδείας και Θρησκευμάτων και Υγείας, Πρόνοιας και Κοινωνικών Ασφαλίσεων, σχετικά με την ίδρυση, οργάνωση και λειτουργία Συμβουλευτικών Σταθμών Νέων (Σ.Σ.Ν.). 5.Την αριθ. 573/1993 γνωμοδότηση του Συμβουλίου της Επικρατείας, με πρόταση των Υπουργών Εθνικής Παιδείας και Θρησκευμάτων, Προεδρίας της Κυβέρνησης, Υγείας-Πρόνοιας και Κοινωνικών Ασφαλίσεων και του Υφυπουργού Οικονομικών, αποφασίζουμε: Σύσταση θέσεων Άρθρ.1.-1.Στις κατωτέρω αναφερόμενες Διευθύνσεις της Δευτεροβάθμιας Εκπαίδευσης συνιστώνται κλάδοι και θέσεις μονίμου προσωπικού για τις ανάγκες των Συμβουλευτικών Σταθμών Νέων (Σ.Σ.Ν.), ως ακολούθως:                                                     ΚΛΑΔΟΙ ΔΙΕΥΘΥΝΣΕΙΣ                   Ψυχο-   Ιατ-      Κοιν.                                              λόγων    ρών     Εργασ. 1.Δ/νση Δ/θμιας    Εκπ/σης Αθήνας                   2           1            2 2.Δ/νση Δ/θμιας    Εκπ/σης Αν. Αττικής            2           1            2 3.Δ/νση Δ/θμιας    Εκπ/σης Δυτ. Αττικής          2           1            2 4.Δ/νση Δ/θμιας    Εκπ/σης Πειραιά                  2            1            2 5.Δ/νση Δ/θμιας    Εκπ/σης Θεσ/νίκης              4            2            4 6.Δ/νση Δ/θμιας    Εκπ/σης Λάρισας                 2            1            2 7.Δ/νση Δ/θμιας    Εκπ/σης Πάτρας                  2             1           2 8.Δ/νση Δ/θμιας    Εκπ/σης Ιωαννίνων             2              1          2 9.Δ/νση Δ/θμιας    Εκπ/σης Ηρακλείου             2              1          2                                            ___________________                  Σύνολο                 20            10           20 2.Εισαγωγικός βαθμός ορίζεται ο βαθμός του Δόκιμου Γραμματέα για τους κλάδους ΠΕ Ψυχολόγων και ΤΕ Κοινωνικής Εργασίας και του Γραμματέα Β΄ για τον κλάδο ΠΕ Ιατρών. Προσόντα διορισμού στον εισαγωγικό βαθμό των θέσεων των παραπάνω κλάδων ορίζονται τα εξής: α.Κλάδος ΠΕ Ψυχολόγων Πτυχίο Ψυχολογίας ΑΕΙ της ημεδαπής ή ισότιμο πτυχίο ομοταγούς ιδρύματος της αλλοδαπής. β.Κλάδος ΠΕ Ιατρών Πτυχίο Ιατρικής ΑΕΙ της ημεδαπής ή ισότιμο πτυχίο ομοταγούς ιδρύματος της αλλοδαπής, άδεια ασκήσεως επαγγέλματος και ειδικότητα Παθολογίας ή Γενικής Ιατρικής ή Κοινωνικής Ιατρικής. (Μετά τη σελ. 116,408(α) Σελ. 116,409 Τεύχος 1225-Σελ. 41 Γενικές Διατάξεις 32.Β.α.100 γ.Κλάδος ΤΕ Κοινωνικής Εργασίας Πτυχίο Τμήματος Κοινωνικής Εργασίας ΤΕΙ ή ισότιμο της ημεδαπής ή ισότιμο πτυχίο ομοταγούς ιδρύματος της αλλοδαπής και άδεια ασκήσεως επαγγέλματος. 3.Για το διορισμό στις παραπάνω θέσεις όλων των κλάδων συνεκτιμάται η Παιδαγωγική επιμόρφωση, η γνώση ξένης γλώσσας, η διδακτική εμπειρία και τυχόν επιμόρφωση ή εμπειρία σε θέματα Αγωγής Υγείας. Διαδικασία πλήρωσης των θέσεων Άρθρ.2.-Η πλήρωση των θέσεων γίνεται σύμφωνα με τις ισχύουσες διατάξεις.